label_title: Concursul Muzical Eurovision 2010
label_desc: Concursul Muzical Eurovision 2010 a fost a 55-a ediție a Concursului Muzical Eurovision. Competiția a avut loc în arena Telenor, în suburbia municipală Bærum, Akershus, care e situată în partea de vest a zonei metropolitane a capitalei Norvegiei, Oslo. Acest fapt a fost determinat de victoria lui Alexander Rybak la Concursul din 2009 cu melodia „Fairytale”. A fost a treia oară când Norvegia găzduiește concursul, după anii 1986 și 1996. Semifinalele au avut loc pe 25 și 27 mai 2010, iar finala pe 29 mai 2010. Uniunea Europeană de Radio-Televiziune (EBU) a anunțat că sistemul de votare folosit în semifinale va fi diferit față de anii precedenți, echilibrând voturile juriului cu votarea televizată. Întoarcerea orchestrei a fost de asemenea propusă, însă nefinalizată în cele din urmă. 39 de țări au participat, Georgia s-a întors în concurs, iar Andorra, Cehia, Ungaria și Muntenegru părăsindu-l. Inițial, și Lituania și-a anunțat retragerea, dar a fost mai târziu confirmată printre cei 39 de participanți confirmați de EBU.